**КОМИ РЕСПУБЛИКАЛӦН ОЛАНПАС**

 **“Коми Республика мутасын пошта связь юкӧнын ӧткымын юалӧм йылысь” Коми Республикаса Оланпасӧ вежсьӧм пыртӧм йылысь**

Примитӧма Коми Республикаса

Каналан Сӧветӧн 2015 вося йирым тӧлысь 22 лунӧ

**1 статья**. Пыртны “Коми Республика мутасын пошта связь юкӧнын ӧткымын юалӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2010, 23 №, 546 ст.) татшӧм вежсьӧм:

1 статья гижны тадзи:

**“1 статья.** Коми Республикаса Каналан Сӧвет пошта связь юкӧнын:

1) примитӧ Коми Республикаса оланпасъяс, кутшӧмъяс ладмӧдӧны йитӧдъяс пошта связь юкӧнын;

2) видзӧдӧ Коми Республикаса оланпасъясӧ кутчысьӧм да найӧс збыльмӧдӧм бӧрся, кутшӧмъяс ладмӧдӧны йитӧдъяс пошта связь юкӧнын;

3) збыльмӧдӧ мукӧд уджмог Россия Федерацияса оланпастэчас да Коми Республикаса оланпастэчас серти.

2. Коми Республикаса Веськӧдлан котыр пошта связь юкӧнын:

1) участвуйтӧ пошта связь вез сӧвмӧдӧмын да паськӧдӧмын;

2) ладмӧдӧ Коми Республика мутасын федеральнӧй пошта связь организацияса пошта связь объектъяслысь уджалан кад;

3) сетӧ отсӧг пошта связь операторъяслы услугаяс юкӧн паськӧдӧмын, кутшӧмъясӧс сетӧны гражданалы да юридическӧй кывкутысьяслы.

4) пыртӧ пошта связь юкӧнын уджӧн веськӧдлысь олӧмӧ пӧртысь власьт федеральнӧй органӧ Коми Республика мутасын пошта связь вез бурмӧдӧм да сӧвмӧдӧм йылысь вӧзйӧмъяс;

5) видлалӧ Коми Республикаын лӧсялана муниципальнӧй юкӧн мутасын пошта связь вез сӧвмӧдӧм йылысь Коми Республикаын меставывса асвеськӧдлан органъяслысь вӧзйӧмъяс;

6) сетӧ отсӧг пошта связь организацияяслы виччысьтӧмторъяс да неминучаысь колясъяс бырӧдӧмын;

7) дасьтӧ да ыстӧ пошта связь организацияясӧ Коми Республика мутасын пошта связь объектъяс котыртӧм, меститӧм да бырӧдӧм йылысь вӧзйӧмъяс;

8) могмӧдӧ аслас компетенцияын кар да сикт овмӧдчӧминъяс сӧвмӧдӧм планируйтігӧн кварталъяс, микрорайонъяс, планируйтан тэчаса мукӧд юкӧн, а сідзжӧ олан керкаяс проектируйтігӧн, стрӧитігӧн да выльмӧдігӧн канму кар стрӧитан нормативъяс да правилӧяс серти зданиеяс, а сідзжӧ пошта связь объектъяс меститӧм вылӧ жыръяс проектируйтӧм да стрӧитӧм;

9) урчитӧ технологическӧй нормаяслы лӧсялысь ӧнія (либӧ стрӧитчан) олан да мукӧд зданиеясын овтӧм жыръяс федеральнӧй пошта связь организацияяслы сетан пӧрадок да условиеяс, а сідзжӧ сетӧ индӧм жыръяс.

 Коми Республикаса Веськӧдлан котырлӧн пошта связь юкӧнын уджмогъяссӧ, кутшӧмъяссӧ урчитӧма тайӧ статьяса мӧд юкӧнын, збыльмӧдӧ Коми Республикаса Веськӧдлан котыр асшӧра либӧ сыӧн уполномочитӧм Коми Республикаса олӧмӧ пӧртысь власьт органъяс.”.

**2 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын.

Коми Республикаса Юралысьлысь С.А. Гапликов

могъяс недыр олӧмӧ пӧртысь

 Сыктывкар

 2015 вося вӧльгым тӧлысь 2 лун

84-РЗ №